Na temelju članka 118. stavak 2. podstavak 3. Zakona o odgoju i obrazovanju u osnovnoj i srednjoj školi („NN“ , broj 87/08., 86/09., 92/10., 105/10., 90/11., 5/15., 16/12., 86/12., 94/13. i 152/14.) i sukladno Zakonu o ograničavanju uporabe duhanskih proizvoda („ NN“, broj 125/08., 55/09., 119/09. i 94/13.) te članka 58. i 72. Statuta Osnovne škole Kula Norinska, Kula Norinskai, Školski odbor na sjednici održanoj dana 24. Svibnja 2018.. godine donio je:

**P R A V I L N I K O PROMICANJU SPOZNAJA O ŠTETNOSTI DUHANSKIH PROIZVODA**

***I. OPĆE ODREDBE***

Članak 1.

Ovim Pravilnikom se radi zaštite zdravlja, utvrđuju mjere za ograničavanje uporabe duhanskih proizvoda, promiču spoznaje o štetnosti uporabe duhanskih proizvoda, utvrđuju preventivne mjere protiv pušenja, te nadzor nad provedbom ovog Pravilnika.

Članak 2.

Pod pojmom duhanski proizvodi smatraju se proizvodi koji sadrže duhan koji može biti genetski modificiran ili ne, a služe pušenju, šmrkanju, sisanju ili žvakanju.

Članak 3.

Pod pojmom pušenja duhanskih proizvoda, podrazumijeva se uporaba duhanskih proizvoda bez obzira da li je dim nastao izgaranjem duhana, udisanjem ili ne, a čija je posljedica dokazano oštećenje zdravlja pušača i svih nepušača koji su izloženi duhanskom dimu.

Članak 4.

Znanstveno su dokazane pojave različitih bolesti i oštećenja zdravlja - kao posljedica pušenja, koje štetno djeluje na zdravlje, pogoduje razvoju niza bolesti, te skraćuje život pušača, ali i štetnog utjecaja na nepušače koji borave u zatvorenom prostoru u kojem se puši.

***II. MJERE ZA OGRANIČAVANJE UPORABE DUHANSKIH PROIZVODA***

Članak 5.

Zabranjeno je pušenje u svim zatvorenim prostorijama Škole.

Članak 6.

Zabranjeno je pušenje i na svim otvorenim prostorima Škole koji su funkcionalni dio prostora Škole.

Članak 7 .

Pojmom zatvorena prostorija Škole smatraju se: zbornica, učionice, hodnici, sanitarni prostori, predvorje Škole, soba ravnatelja, cjelokupni prostor uprave Škole, knjižnica, športska dvorana, te pripadajući prostori kao svlačionice i hodnici, prostorije za odlaganje sredstava za čišćenje, svi ostali prostori koji se nalaze unutar zidova cjelokupne školske zgrade, kao i svi prostori škole koji imaju krov, te ostali prostori škole koji imaju krov, a potpuno su zatvoreni više od polovice pripadajućih stijena.

Članak 8.

Oznake o zabrani pušenja trebaju biti istaknute na vidnim mjestima u Školi u skladu s člancima 5., 6., 7. i 12. ovoga Pravilnika.

***III. PREVENTIVNE MJERE PROTIV PUŠENJA***

Članak 9.

Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaja o štetnim posljedicama pušenja, radi poboljšanja kvalitete života i očuvanju zdravlja.

Članak 10.

Škola je kao ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih proizvoda za zdravlje u svim razrednim odjelima i odgojno-obrazovnim skupinama te u vim nostima redovitog obrazovanja

Članak 11.

Škola će promicanje spoznaja o štetnosti duhanskih proizvoda obavljati prema programu promicanja spoznaje o štetnosti uporabe duhanskih proizvoda za zdravlje koji donosi ministar znanosti, obrazovanja i športa uz suglasnost ministra nadležnog za zdravstvo.

Članak 12.

Odredbi ovog Pravilnika o apsolutnoj zabrani pušenja u unutarnjem i vanjskom prostoru Škole koji je funkcionalni dio prostora Škole, obvezni su se pridržavati svi radnici Škole, učenici, roditelji kao i svi posjetitelji Škole.

***IV. NADZOR***

Članak 13.

Ravnatelj Škole je odgovorna osoba za provedbu apsolutne zabrane pušenja u Školi kao ustanovi za odgoj i obrazovanje sukladno odredbama ovoga Pravilnika.

Članak 14.

Nadzor nad provedbom zabrane pušenja u Školi obavljaju prosvjetni inspektori, sanitarni inspektori, zdravstveni inspektori, inspektori rada i gospodarski inspektori Državnog inspektorata.

Članak 15.

Novčanom kaznom propisanom zakonom kaznit će se za prekršaj Škola kao pravna osoba:

- Za nepridržavanje odredbi o apsolutnoj zabrani pušenja u Školi sukladno člancima 5., 6., 7. i 12. ovoga Pravilnika.

Novčanom kaznom propisanom zakonom kaznit će se za prekršaj iz stavka 1. Ovog članka i ravnatelj Škole kao odgovorna osoba u Školi.

Članak 16.

Novčanom kaznom propisanom zakonom inspektor iz članka 14. Ovoga Pravilnika kaznit će se na mjestu izvršenja za prekršaj osobu:

- koja je zatečena da puši u prostorima Škole sukladno člancima 5., 6., 7. i 12. ovoga Pravilnika.

***V. PRIJELAZNE I ZAVRŠNE ODREDBE***

Članak 17.

Ovaj Pravilnik stupa na snagu osam dana nakon objave, a objavljn je 24. Svibnja 2018 na oglasnoj ploči Škole.

Stupanjem na snagu ovoga Pravilnika prestaje važiti Odluka o provođenju aktivnosti na promicanju spoznaje o štetnosti uporabe duhanskih proizvoda za zdravlje od 23.prosinca 2003. godine.

.

Klasa: 012-03/2018-01-59

Urbroj: 2148-17/2018-01

Kula Norinska, 24. 05.2018

Predsjednik Školskog odbora:

MARKO MUSTAPIĆ